Document ID: /roh_data/filtered/fineweb-2-filterrobots_roh.jsonl.gz/69356

Latiers ha el appellà a la AUNS da fusiunar cun il comité EU-No, per daventar pli ferm. Sco confundatur e president da plirs onns en las organisaziun enconuschia el las fermezzas e flaivlezzas dad omaduas, ha ditg l'anteriur cusseglier federal da la PPS la sonda durant l'inscunter da la ASIN. Il comité EU-No, ch'è vegnì fundà il 2013, haja ademplì sias finamiras, ha ditg Blocher – l'ASIN perencunter betg. Sch'ins guardia sulettamain objectiv sin la chaussa stoppia l'ASIN realisar, ch'ella sezza na possia betg gudagnar ina votaziun.
«Nagin privel per il mument»
Il privel per ina colliaziun instituziunala envers l'Uniun Europeica n'existia betg en il mument, sparì na saja quel dentant betg, uschia Blocher. Il matg aveva il Cussegl federal interrut las contractivas davart la cunvegna da basa.
Nus avain cuntanschì ina victoria d'etappa
Malgrà che la cunvegna ha fatg naufragi dettia bleras persunas a Berna che veglian tuttina sa liar e s'obligar a l'Uniun Europeica, uschia Blocher vinavant.